एक तरफ कृषि संस्कृति का भी विकास हो रहा था, अत: बहुत बड़ी संख्या में पशुओं की आवश्यकता थी। आर्यों का प्रभुत्व गंगा-यमुना दोआब में स्थापित हो चुका था। अत: वैदिक यज्ञ पद्धति के विरुद्ध प्रतिक्रिया शुरू हुई। इस दृष्टि से प्रथम धर्म सुधारक ऋषि दीर्घटतमस को माना जा सकता है। उन्होंने यज्ञ का विरोध किया। ब्राह्मण की परंपरा से हटकर अरण्यक ने यज्ञ के बदले तप (तपस्या) पर बल दिया। ऋग्वैदिक धर्म की आशावादिता अब लुप्त हो गई थी। और पुनर्जन्म की अवधारणा पहली बार वृहदारण्यक उपनिषद् में आई। उपनिषद् में मोक्ष की परिकल्पना रखी गई और इसके लिए ज्ञान पर बल दिया गया। ज्ञान हासिल होने के बाद आत्मा और परमात्मा का एकीकरण संभव था।